Babelscape/SREDFM huggingface dataset:
Σλοβένοι

Οι Σλοβένοι (σλοβ. "Slovenci"), είναι νοτιοσλαβικό έθνος που κατοικεί κυρίως στην Σλοβενία και επίσης στην Ιταλία, στην Αυστρία, στην Ουγγαρία, με διασπορά του λαού να υπάρχει σε όλο τον κόσμο. Οι Σλοβένοι μοιράζονται κοινή καταγωγή, πολιτισμό, ιστορία και έχουν την Σλοβενική ως μητρική γλώσσα.
Ασωματιανός Τζαμπλάκων

Ο Ασωματιανός Τζαμπλάκων ήταν βυζαντινός ναύαρχος και αξιωματούχος του 14ου αιώνα.

Ήταν γιος του Αλεξίου Τζαμπλάκωνα μεγάλου Τζαούσιου και άρχοντα των Σερρών, αδελφοί του οι Αρσένιος και Δημήτριος. Ήταν μέγας δούξ, δηλαδή ναύαρχος του βυζαντινού στόλου, κατά τον Ενετογενουάτικο πόλεμο κατά το 1348-1349 όπου αποτυχημένα αντιμετώπισε του Γενουάτες του Γαλατά, όπου πιάστηκε και αιχμάλωτος.
Γιάνεκ Στέρνμπεργκ

Ο Γιάνεκ Στέρνμπεργκ (γερμανικά: "Janek Sternberg", γεννημένος στις 19 Οκτωβρίου 1992) είναι Γερμανός επαγγελματίας ποδοσφαιριστής ο οποίος αγωνίζεται ως αριστερός αμυντικός για λογαριασμό της 1. ΦΚ Κάιζερσλαουτερν.
Ο Νεκρός

Ο Νεκρός (πρωτότυπος τίτλος: "Dead Man") είναι αμερικανική ταινία γουέστερν του 1995 σε σκηνοθεσία και σενάριο του Τζιμ Τζάρμους. Πρωταγωνιστούν οι Τζόνι Ντεπ, Γκάρι Φάρμερ, Μπίλι Μπομπ Θόρντον, Iggy Pop, Κρίσπιν Γκλόβερ, Τζον Χερτ, Μάικλ Γουίνκοτ, Λανς Χένρικσεν, Γκάμπριελ Μπιρν, Μίλι Αβιτάλ και Ρόμπερτ Μίτσαμ (στον τελευταίο του κινηματογραφικό ρόλο). Η ταινία, που χαρακτηρίστηκε ως «ψυχεδελικό γουέστερν» από τον σκηνοθέτη, περιλαμβάνει σουρεαλιστικά στοιχεία του είδους γουέστερν. Η ταινία γυρίστηκε εξ ολοκλήρου μονόχρωμη. Ο Νηλ Γιανγκ συνέθεσε το σάουντρακ με τμήματα που αυτοσχεδίασε, ενώ παρακολουθούσε αμοντάριστα πλάνα της ταινίας. Θεωρείται από πολλούς το πρώτο μεταμοντέρνο γουέστερν. Έχει συγκριθεί με το μυθιστόρημα του Κόρμακ ΜακΚάρθυ, "Ματωμένος Μεσημβρινός".
Εθνικό Ιστορικό Μουσείο Βουλγαρίας

Το Εθνικό Ιστορικό Μουσείο Βουλγαρίας βρίσκεται στη Σόφια της Βουλγαρίας και αποτελεί το μεγαλύτερο μουσείο της χώρας.

Βρίκεται στην περιοχή της Μπογιάνα της Σόφιας και έχει μια τεράστια συλλογή πάνω από 600.000 ιστορικών αντικειμένων, που χρονολογούνται από την προϊστορική μέχρι τη σύγχρονη εποχή, αν και μόνο 10.000 από αυτά είναι μόνιμα εκτεθειμένα λόγω έλλειψης χώρου. 

Στο Εθνικό Ιστορικό Μουσείο Βουλγαρίας βρίσκονται τα ελληνικά κειμήλια της Ανατολικής Μακεδονίας-Θράκης που αποσπάστηκαν βίαια από τον Βουλγαρικό στρατό κατοχής κατά τη Β΄ Βουλγαρική Κατοχή της Ανατολικής Μακεδονίας στη διάρκεια του Α’ Παγκοσμίου Πολέμου. Τα κειμήλια εκλάπησαν από τις μονές Παναγίας Εικοσιφοινίσσης και Τιμίου Προδρόμου Σερρών και Παναγίας Καλαμούς και Παναγίας Αρχαγγελιώτισσας Ξάνθης. 

Μέγα μέρος Ιερών Λειψάνων και Κειμηλίων της Ιεράς Μονής Εικοσιφοινίσσης συλήθηκε από τους Βούλγαρους κατακτητές κατά τα έτη 1916-1918, 1941-1944 και κατακρατείται στη Σόφια.
Άνω Κορσική

Η Άνω Κορσική (γαλλικά: "Haute-Corse"; κορσικανικά: "Cismonte") είναι γαλλικός νομός στο βόρειο τμήμα του νησιού της Κορσικής. 

Ο επίσημος κωδικός είναι 2Β και το Ταχυδρομείο χρησιμοποιεί τον αριθμό 20 για όλη την Κορσική. Πρωτεύουσα του νομού είναι η κοινότητα Μπαστιά και υπονομαρχίες οι κοινότητες Κορτέ και Καλβί. Ο πληθυσμός του νομού ανέρχεται σε 177.689 κατοίκους (2017).

Οι κάτοικοι του νομού ονομάζονται Κορς ντυ Νορ, δηλαδή Κορσικανοί του Βορρά.
Μάρκους Βολφ

Ο Μάρκους Βολφ (γερμανικά: Markus Johannes Wolf) (19 Ιανουαρίου 1923 - 9 Νοεμβρίου 2006) ήταν Γερμανός κυβερνητικός αξιωματούχος και επικεφαλής του Τομέα Εξωτερικών Υποθέσεων του Υπουργείου Κρατικής Ασφαλείας γνωστού ως Στάζι, της πρώην Ανατολικής Λαοκρατικής Δημοκρατίας της Γερμανίας.
Τζέραϊ Γκραντ

Ο Χάρβεϊ Τζέραϊ Γκραντ (αγγλικά:"Harvey Jerai Grant", γενν. στις 10 Ιανουαρίου 1989) είναι Αμερικανός επαγγελματίας καλαθοσφαιριστής, ο οποίος αγωνίζεται ως πάουερ φόργουορντ για τον Προμηθέα Πάτρας.
Σάμιρ Μεμίσεβιτς

Ο Σάμιρ Μεμίσεβιτς ("Samir Memišević", βοσνιακή προφορά: [sâːmir memîːʃeʋitɕ], γενν. 13 Αυγούστου 1993) είναι Βόσνιος επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την Χρόνινγκεν.
Γκέργκελι Νάγκι

Ο Γκέργκελι Νάγκι ("Gergely Nagy", γενν. 27 Μαΐου 1994, Τσέγκλεντ) είναι Ούγγρος ποδοσφαιριστής, ο οποίος αγωνίζεται ως τερματοφύλακας για την ΑΕ Λάρισας.
Κάτια Γκουλιώνη

Η Κάτια Γκουλιώνη (Αθήνα, γεν. 1981) είναι Ελληνίδα ηθοποιός, σκηνοθέτης και ενδυματολόγος. Αποφοίτησε από τη Δραματική Σχολή Αθηνών του Γιώργου Θεοδοσιάδη το 2004. Το 2018, κέρδισε το βραβείο Α’ Γυναικείου Ρόλου για την ερμηνεία της στην ταινία «"Πολυξένη: Μια ιστορία από την Πόλη"». Το 2019, βραβεύτηκε και πάλι αυτή τη φορά ως ενδυματολόγος στην ταινία «"Ακίνητο ποτάμι"» και το 2020 έλαβε το βραβείο Β΄ γυναικείου ρόλου στην ταινία "Ευτυχία".
Μάρκος Καλοβελώνης

Ο Μάρκος Καλοβελώνης (, γενν. 18 Μαΐου 1994) είναι Έλληνας-Ρώσος αντισφαιριστής.
Μιχαήλ Περβολαράκης

Ο Μιχαήλ Περβολαράκης (γενν. 6 Ιουνίου 1996) είναι Έλληνας, γεννημένος στην Κύπρο, αντισφαιριστής.
Γκασπάρο Αντζολίνι

Ο Γκασπάρο Αντζολίνι ("Gasparo Angiolini", 7 Φεβρουαρίου 1731 – 6 Φεβρουαρίου 1803) ήταν Ιταλός χορευτής, χορογράφος και μουσικοσυνθέτης από τη Φλωρεντία.

Το πραγματικό του όνομα ήταν Ντομένικο Μαρία Γκασπάρο Αντζολίνι ("Domenico Maria Gasparo Angiolini") και ήταν γιος του Φραντσέσκο Αντζολίνι και της Μαρία Μανταλένα Τόρτσι. Ο Αντζολίνι έγινε περισσότερο γνωστός από την αντιπαλότητά του με τον Γάλλο διευθυντή μπαλέτου Ζαν-Ζωρζ Νοβέρ.

Ο Γκασπάρο Αντζολίνι διεύθυνε το μπαλέτο στο Αυτοκρατορικό Θέατρο της Βιέννης, έχοντας αναλάβει τη θέση το 1758 και συνεργαζόμενος στενά με τον Κρίστοφ Βίλιμπαλντ Γκλουκ σε έργα όπως το μπαλέτο (χορόδραμα) "Δον Ζουάν" (1761) και την όπερα "Ορφέας και Ευριδίκη" (1762). Σε αμφότερα τα έργα ο χορός λεγόταν ότι επέμενε στην «κυριαρχία του δραματικού στοιχείου». Εκτός από τη συνεργασία του με τον Γκλουκ, ο Αντζολίνι συνέθεσε δική του μουσική για πολλά από τα χοροδράματά του.

Αργότερα, το 1766, ο Αντζολίνι διαδέχθηκε τον Φραντς Χίλβερντινχ ("Franz Hilverding", 1710-1768) στη διεύθυνση του Αυτοκρατορικού Θεάτρου της Αγίας Πετρουπόλεως της Ρωσίας. Αμφότεροι οι Χίλβερντινχ και Αντζολίνι πιστώνονται με την εισαγωγή του μπαλέτου παντομίμας στη Ρωσία. Αντιστοίχως, ο Αντζολίνι επεχείρησε να εισαγάγει στοιχεία από τον ρωσικό πολιτισμό στο δικό του έργο, με τη χρήση τραγουδιών, δημοτικών χορών και ρωσικών θεμάτων.

Το 1772 και το 1773 ο Αντζολίνι εργάσθηκε στο Θέατρο Σαν Μπενεντέττο της Βενετίας. Το 1778 εγκαταστάθηκε στο Μιλάνο για να διευθύνει το θέατρο της Σκάλας. Στην πόλη αυτή τελείωσε τη σταδιοδρομία του και εκεί απεβίωσε.

Ως χορογράφος, ο Αντζολίνι ενδιαφερόταν για τις δραματουργικές δυνατότητες του χορού. Ως προς τις απόψεις του, υπήρξε ένας από τους πρώτους που εξέφρασαν μια έννοια του ιταλικού εθνικισμού και μίλησε για τη «θλιβερή κατάσταση που επικρατούσε», δηλαδή η Γερμανία και η Ρωσία να λειτουργούν καλύτερα πολιτιστικά ιδρύματα από την Ιταλία.

Η σύζυγός του ήταν η μπαλαρίνα Μαρί Τερέζ Φολιάτσι (Marie Thérèse Foliazzi, 1733-1792). Η Μαρί Τερέζ είχε κινήσει το ερωτικό ενδιαφέρον του Τζάκομο Καζανόβα, ο οποίος παραδέχεται στα απομνημονεύματά του ότι είχε κλέψει το πορτρέτο της.

Ο γιος του ή ανεψιός του, Πιέτρο Αντζολίνι, έγινε επίσης χορευτής και χορογράφος, ενώ η κόρη του Γκασπάρο, η Φορτουνάτα Αντζολίνι (Fortunata Angiolini, 1776-1817), και ο παρτενέρ της Αρμάν Βεστρίς χόρεψαν στη Λισαβόνα και στο Λονδίνο με μεγάλη επιτυχία.

Ο Γκασπάρο Αντζολίνι υπήρξε δάσκαλος χορού του Ιταλοδανού χορευτή, χορογράφου και διευθυντή μπαλέτου Βιντσέντσο Γκαλεόττι.
Μαυσωλείο του Αμπντούλ Καντίρ Γκιλανί

Το Μαυσωλείο του Αμπντούλ Καντίρ Γκιλανί (στα αραβικά: الـحَـضـرة الـقَـادريّـة‎, με λατινικούς χαρακτήρες: Ḥaḍrat al-Qādiriyyah) βρίσκεται στη Βαγδάτη, στην ανατολική όχθη του ποταμού Τίγρη, στη περιοχή al-Rusafa, δίπλα στην Πύλη al-Sheikh. Είναι αφιερωμένο στον ιδρυτή του Τάγματος Qadiriyya Sufi, Αμπντούλ- Καντιρ Γκιλανί. 

Πρόκειται για ισλαμικό θρησκευτικό σύμπλεγμα που είναι χτισμένο γύρω από την Πλατεία Kilani και αποτελείται από τζαμί, μαυσωλείο και τη Βιβλιοθήκη Κουαντιρίγια, η οποία φιλοξενεί σπάνια παλαιά βιβλία σχετικά με τις Ισλαμικές Σπουδές. 

Στη διάρκεια της βασιλείας του Σάχη Ισμαήλ του Α’ Ismail I, της δυναστείας των Σαφαβιδών, στις αρχές του 16ου αιώνα, το ιερό του Γκιλανί καταστράφηκε. Το 1535 ο Σουλτάνος Σουλεϊμάν ο Μεγαλοπρεπής έχτισε πάνω από το ιερό ένα τρούλο, που διατηρείται μέχρι και σήμερα.

Στις 28 Μαΐου 2007 στο Μαυσωλείο του Αμπντούλ Καντίρ Γκιλανί έγινε τρομοκρατική επίθεση με αυτοκίνητο που μετέφερε εκρηκτικά, με αποτέλεσμα να χάσουν τη ζωή τους τουλάχιστον 24 άτομα και να τραυματιστούν 68 και να προκληθούν μεγάλες ζημιές στο ιερό και στο τζαμί.
Πανελλήνιο πρωτάθλημα επιτραπέζιας αντισφαίρισης ανδρών-γυναικών 2019

Το Πανελλήνιο πρωτάθλημα επιτραπέζιας αντισφαίρισης ανδρών-γυναικών 2019 ήταν η 62η διοργάνωση του Πανελληνίου Πρωταθλήματος Επιτραπέζιας Αντισφαίρισης, που διεξήχθη από την Ελληνική Φίλαθλη Ομοσπονδία Επιτραπέζιας Αντισφαίρισης (Ε.Φ.Ο.Επ.Α.) και τον Ο.Α. Χανίων. Η διοργάνωση πραγματοποιήθηκε στο Κλειστό Γυμναστήριο Κλαδισού, στα Χανιά από το Σάββατο 2 έως και την Κυριακή 3 Μαρτίου του 2019.

Το πρωτάθλημα φιλοξενήθηκε στην Κρήτη έπειτα από 17 χρόνια και εκτός Αττικής μετά την διοργάνωση της Πάτρας το 2005. Διεξήχθησαν τα αγωνίσματα απλό ανδρών, απλό γυναικών, διπλό ανδρών και διπλό γυναικών και συμμετείχαν 50 αθλητές (32 άνδρες, 18 γυναίκες) από 24 συλλόγους.

Ο Κωνσταντίνος Κωνσταντινόπουλος του Παναθηναϊκού Α.Ο. και η Κατερίνα Τόλιου του Δ.Α.Ο. Ταύρου αναδείχθηκαν πρωταθλητές Ελλάδος στο απλό.
Λιασίν Κανταμουρό

Ο Λιασίν Κανταμουρό-Μπενταϊμπά ("Liassine Cadamuro-Bentaïba", γενν. 5 Μαρτίου 1988) είναι Αλγερινός επαγγελματίας ποδοσφαιριστής, ο οποίος αγωνίζεται ως αμυντικός για τον Βόλο ΝΠΣ.
Ντέιβιντ Καμπούα

Ο Ντέιβιντ Καμπούα (αγγλ. "David Kabua", γενν. το 1951) είναι πολιτικός από τις Νήσους Μάρσαλ και πρόεδρος της χώρας από τις 13 Ιανουαρίου 2020. Είναι γιος του πρώτου προέδρου της χώρας, Αμάτα Καμπούα και της συζύγου του, Εμλέιν Καμπούα. Νωρίτερα διατέλεσε υπουργός Υγείας και Εσωτερικών.
Σίσσυ, Η νεαρή Αυτοκράτειρα

Η Σίσσυ, Η νεαρή Αυτοκράτειρα (Γερμανικά: Sissi - Die junge Kaiserin) είναι μια αυστριακή δραματική ταινία του 1956 σε σκηνοθεσία Έρντστ Μαρίσκα.

Η ταινία αναφέρεται στην Αυστριακή αυτοκράτειρα Ελισάβετ της Βαυαρίας στην αρχή του έγγαμου βίου της με τον Αυστριακό Αυτοκράτορα Φραγκίσκο Ιωσήφ Α'. Είναι η δεύτερη ταινία της τριλογίας με κεντρική ηρωίδα την Σίσσυ, όπου την υποδυέται όπως και στις άλλες δύο ταινίες η Ρόμι Σνάιντερ.

Η ταινία Σίσσυ, η νεαρή Αυτοκράτειρα πήρε μέρος στο διαγωνιστικό τμήμα του Φεστιβάλ των Καννών του 1957.
Ιερά Μητρόπολις Βελγίου

Η Ιερά Μητρόπολις Βελγίου και Εξαρχία Κάτω Χωρών και Λουξεμβούργου είναι μία από τις Μητροπόλεις των Επαρχιών του Θρόνου του Οικουμενικού Πατριαρχείου Κωνσταντινουπόλεως. Η Ιερά Μητρόπολις ιδρύθηκε το 1969, με Συνοδικό και Πατριαρχικό Τόμο, περιλαμβάνοντας στην πνευματική και διοικητική δικαιοδοσία της, τα κράτη του Βελγίου, της Ολλανδίας και του Λουξεμβούργου.
Η Εβίτα δεν κοιμάται πια εδώ

Η Εβίτα δεν κοιμάται πια εδώ (πρωτότυπος τίτλος: "Eva no duerme") είναι αργεντίνικη ταινία του 2015 σε σκηνοθεσία και σενάριο του Πάμπλο Αγουέρο.
Ανδρόνικος Ταρχανειώτης

Ο Ανδρόνικος Ταρχανειώτης ήταν βυζαντινός αξιωματούχος του 13ου αιώνα από την Οικογένεια Ταρχανειώτη.

Ο Ανδρόνικος ήταν γιος του Νικηφόρου Ταρχανειώτη και της Μαρίας Παλαιολογίνας αδελφής του αυτοκράτορα Μιχαήλ Η´. Γεννήθηκε το 1238 και παντρεύτηκε την κόρη του Ιωάννη Α΄ Δούκα της οποίας δεν διασώζεται το όνομα. Από τον θείο του Μιχαήλ Η΄του δόθηκε σαν δώρο γάμου ο τίτλος του "μέγα κοντόσταυλου".

Ήταν από το 1267 ή 68 "άρχων" της Αδριανούπολης και όλης της γύρω περιοχής όπου κι έμεινε με την σύζυγο του μετά τον γάμο τους . Ήταν άρχων ώς το 1271 δυσαρεστημένος με τον Μιχαήλ Η΄ εγκατέλειψε την Αδριανούπολη κι αυτομόλησε στον πεθερό του, το μόνο γνωστό για την μετέπειτα ζωή του είναι ότι απεβίωσε από πανούκλα το 1283.
Έριχ Μίλκε

Ο Έριχ Μίλκε (γερμανικά: Erich Fritz Emil Mielke, 28 Δεκεμβρίου 1907 - 21 Μαΐου 2000), ήταν Γερμανός κομμουνιστής πολιτικός της Λαοκρατικής Δημοκρατίας της Γερμανίας, Υπουργός Κρατικής Ασφάλειας από το 1957-1989, μέλος του Κεντρικής Πολιτικής Επιτροπής του Σοσιαλιστικού Ομοσπονδιακού Κόμματος της Γερμανίας (SED), Στρατηγός, δύο φορές Ήρωας της Λαοκρατικής Δημοκρατίας της Γερμανίας, δύο φορές Ήρωας της Εργασίας της Λαοκρατικής Δημοκρατίας της Γερμανίας και Ήρωας της Σοβιετικής Ένωσης.
Παναγιώτης Κόσκορης

Ο Παναγιώτης Κόσκορης (Σαβανοί Καλλιφωνίου, Καλάβρυτα, 1775 - 1865;) ήταν Έλληνας οπλαρχηγός, αγωνιστής της επανάστασης του 1821, με σημαντική δράση και προσφορά στον απελευθερωτικό αγώνα.

Όντας παιδί φτωχικής οικογένειας, ο Κόσκορης εργάστηκε από μικρός στη Μονή της Αγίας Λαύρας ως σταβλίτης, αλλά και αργότερα στου Γιακούμπ Αγά των Καλαβρύτων με τα ίδια καθήκοντα, ώστε να εξασφαλίζει τα προς το ζην. Ακολούθως επέστρεψε στο χωριό του για να κάνει οικογένεια. Στην υπόθεση της επανάστασης τον μύησε ο αγωνιστής Αναγνώστης Στριφτόμπολας, με τον οποίο αναφέρεται να έχει ειπωθεί ο χαρακτηριστικός διάλογος: «Κόσκορη, τρως μπαρούτι;», «Με τις χούφτες, καπετάνιο!» 

Το 1824 το τότε Υπουργείο Πολέμου της Προσωρινής Επαναστατικής Κυβέρνησης τον προήγαγε, τιμητικά, βάσει του υπ’ αριθμ. 3801/31-3-1824 διπλώματος που του απονεμήθηκε, στο στρατιωτικό βαθμό του Εκατόνταρχου. Πήρε μέρος σε πολλές ένοπλες συγκρούσεις κατά των Οθωμανών, στις μάχες των Καλαβρύτων (21 Μαρτίου 1821), Λεβιδίου, Μαύρων Λιθαριών, Άργους, Κορίνθου, Καστρακίου, Σαραβαλίου, Γεροκομίου, Παλαιάς Πάτρας, Ακράτας, Μακρυνόρους, Δερβενίου, Πουρναρόκαστρου, Κραβαρίου, Χρέπας, Δαβιάς κ.α.

Μετά την απελευθέρωση της χώρας και συγκεκριμένα το 1833, η επί των Στρατιωτικών σχετική Επιτροπή, τον κατέταξε στην Α’ Τάξη των υπαξιωματικών, με αριθμό μητρώου 864. Στο τέλος της ζωής του και ξεπερνώντας την ηλικία των 90 ετών, έζησε σε σχεδόν απόλυτη ένδεια κι απόλυτα «παραγκωνισμένος», όπως ο ίδιος έλεγε. Ήταν νυμφευμένος κι απέκτησε δύο γιους, τους Αλέξιο και Γεώργιο Κοσκορόπουλο.
Αψυρτίδες νήσοι

thumb|Οι Αψυρτίδες νήσοι. Η Χέρσος επάνω και η Άψωρος κάτω.
Αψυρτίδες νήσοι ήταν η ονομασία δύο νησιών στην Αδριατική στα παράλια της Ιλλυρίας, της Χέρσου (Τσρες) και της Αψώρου (Λόσινι), τα οποία είναι σχεδόν ενωμένα. Το όνομα αναφέρεται στον Άψυρτο, ο οποίος σύμφωνα με την παράδοση, θανατώθηκε εδώ από την αδελφή του Μήδεια και τον Ιάσονα. Ο Πτολεμαίος αναφέρει μόνο ένα νησί, την Άψωρο, στο οποίο τοποθετεί δύο πόλεις την Κρέψα (η σύγχρονη Τσρες) και την Άψωρο (η σύγχρονη Όσορ), τώρα όλα στην Κροατία.
Τεχνητή Λίμνη Αρμίνου

Η Τεχνητή Λίμνη Αρμίνου είναι τεχνητή λίμνη στην Επαρχία Πάφου στην Κύπρο. Το μεγαλύτερο μέρος της λίμνης βρίσκεται στην κοινότητα Άγιος Νικόλαος Πάφου, ενώ μικρό μέρος της βρίσκεται εντός των διοικητικών ορίων της κοινότητας Αρμίνου.
Ροτρούδη του Εσμπαί

Η Ροτρούδη του Εσμπαί ("Chrodtrudis", περί το 690 - 724) ήταν η πρώτη σύζυγος του Καρόλου Μαρτέλου Μαγιορδόμου και πραγματικού κυβερνήτη του βασιλείου των Φράγκων (718 - 741). Ο γιος της ήταν ο Πιπίνος ο Βραχύς πρώτος Βασιλέων των Φράγκων από την Δυναστεία των Καρολιδών, εγγονός της ήταν ο κορυφαίος αυτοκράτορας Καρλομάγνος.
Τουγκέλα

Ο Τουγκέλα (αγγλ. "Tugela River", ζουλού "Thukela", αφρικάανς "Tugelarivier") είναι ένας από τους σημαντικότερους ποταμούς στη Νότια Αφρική και ο μεγαλύτερος ποταμός στην επαρχία Κουαζούλου-Νατάλ, με μήκος 502 χιλιόμετρα.
Πανελλήνιο πρωτάθλημα επιτραπέζιας αντισφαίρισης ανδρών-γυναικών 1963

Το Πανελλήνιο πρωτάθλημα επιτραπέζιας αντισφαίρισης ανδρών-γυναικών 1963 ήταν η 7η διοργάνωση του Πανελληνίου Πρωταθλήματος Επιτραπέζιας Αντισφαίρισης, που διεξήχθη από την Ελληνική Φίλαθλη Ομοσπονδία Επιτραπέζιας Αντισφαίρισης (Ε.Φ.Ο.Επ.Α.). Η διοργάνωση πραγματοποιήθηκε στην Αίθουσα του Πειραϊκού Συνδέσμου, στον Πειραιά. Στο πρωτάθλημα διεξήχθησαν τα αγωνίσματα απλό ανδρών, απλό γυναικών, διπλό ανδρών, διπλό γυναικών και διπλό μικτό και οι τελικοί έγιναν την Τετάρτη 13 Μαρτίου του 1963.<ref name=13/3/1963>Εφημερίδα Ελευθερία, 13/3/1963, σ. 4 "efimeris.nlg.gr", Ανακτήθηκε 10 Ιανουαρίου 2020</ref>

Ο Χρήστος Χριστοδουλάτος του Α.Ο. Παγκρατίου και η Λουκία Σκριβάνου του Ολυμπιακού Σ.Φ.Π. αναδείχθηκαν πρωταθλητές Ελλάδος στο απλό. Στην ομαδική βαθμολογία την πρώτη θέση κατέκτησε ο Α.Ο. Παγκρατίου με 31.5 βαθμούς και ακολούθησαν ο Ολυμπιακός Σ.Φ.Π. με 25 βαθμούς, ο Α.Ο. Προφήτη Ηλία με 17 βαθμούς κ.α..<ref name=15/3/1963>Εφημερίδα Ελευθερία, 15/3/1963, σ. 4 "efimeris.nlg.gr", Ανακτήθηκε 10 Ιανουαρίου 2020</ref>
Πανεπιστήμιο της Μπάνια Λούκα

Το Πανεπιστήμιο της Μπάνια Λούκα ( ) είναι ένα δημόσιο πανεπιστήμιο στην ομώνυμη πόλη, της Σερβικής Δημοκρατίας της Βοσνίας, στη Βοσνία και Ερζεγοβίνη. Έχει 17 σχολές, 811 άτομα ακαδημαϊκό προσωπικό και 11.186 σπουδαστές. Είναι το δεύτερο παλαιότερο πανεπιστήμιο της χώρας, μετά το Πανεπιστήμιο του Σεράγεβο. 

Το πανεπιστήμιο έχει δύο πανεπιστημιούπολεις, που βρίσκονται κοντά στο κέντρο της πόλης και στον ποταμό Βέρμπας. Διαθέτει εστίες για τη διαμονή των φοιτητών, εστιατόρια, αθλητικές εγκαταστάσεις, δωμάτια υπολογιστών και φοιτητικούς συλλόγους. Το Πανεπιστήμιο της Μπάνια Λούκα έχει συνεργασίες με πολλά πανεπιστήμια της διεθνούς κοινότητας. Στους πιο σημαντικούς αποφοίτους του Πανεπιστημίου περιλαμβάνονται: η Πρωθυπουργός της Σερβικής Δημοκρατίας της Βοσνίας Ζέλικα Τσβιγιάνοβιτς, κ.α.
Ματθαίος Αουρογκάλους

Ο Ματθαίος Αουρογκάλους ("Matthäus Aurogallus", γερμ. "Matthäus Goldhahn", 1490 – 10 Νοεμβρίου 1543) ήταν Γερμανός Βοημός γλωσσολόγος. Γεννήθηκε στο Χόμουτοφ της Βοημίας με το όνομα Ματτάους Γκόλντχαν και αργότερα εκλατίνισε το επώνυμό του όπως συνήθιζαν οι λόγιοι της Αναγεννήσεως, μεταφράζοντας τη σημασία του στη λατινική: "Goldhahn" = «χρυσή κότα». Ο Αουρογκάλους διετέλεσε Καθηγητής της εβραϊκής γλώσσας στο Πανεπιστήμιο της Βιτεμβέργης όπου υπήρξε συνάδελφος του Μελάγχθονος και του Λούθηρου. Βοήθησε τον Λούθηρο στην αναθεώρηση της μεταφράσεως της Παλαιάς Διαθήκης και συνεισέφερε σημαντικά στην ακαδημαϊκή μελέτη της εβραϊκής.
Νοϊμπράντενμπουργκ

Το Νοϊμπράντενμπουργκ (Νέο Βρανδεμβούργο, γερμανικά: Neubrandenburg) είναι μια πόλη στο νοτιοανατολικό Μεκλεμβούργο-Πομερανία της Γερμανίας. Βρίσκεται στην όχθη της λίμνης Τόλενζεζε και αποτελεί το αστικό κέντρο της περιοχής των Λιμνών του Μεκλεμβούργου. Στις 31 Δεκεμβρίου 2018 είχε πληθυσμό 64.086 κατοίκων.

Η πόλη είναι διάσημη για την πλούσια μεσαιωνική κληρονομιά της τούβλινης γοτθικής αρχιτεκτονικής. Χαρακτηριστικό δείγμα είναι η Εκκλησία της Συναυλίας, έδρα της τοπικής φιλαρμονικής, και ιδιαίτερα το αμυντικό τείχος της πόλης, το καλύτερα διατηρημένο τείχος του κόσμου. Είναι γνωστή και ως η πόλη των "τέσσερων πυλών". Ανήκει στην Ευρωπαϊκή οδό της τούβλινης γοτθικής αρχιτεκτονικής, μια διαδρομή που καλύπτει τμήματα επτά χωρών της Βαλτικής Θάλασσας.

Από το 2011 το Νοϊμπράντενμπουργκ είναι η πρωτεύουσα της επαρχίας Μεκλενμπούργκισε Ζένπλατε. Είναι η τρίτη μεγαλύτερη πόλη και ένα από τα κύρια αστικά κέντρα στο Μεκλεμβούργο-Δυτική Πομερανία. Η πόλη είναι οικονομικός κόμβος για την οικονομία της βορειοανατολικής Γερμανίας, έχοντας χαμηλή ανεργία, υψηλό εισόδημα για τα δεδομένα της χώρας και πυκνότητα πληθυσμού, καθώς και ΑΕΠ σε σχέση με το μέγεθος του. Οι πλησιέστερες μεγάλες πόλεις είναι το Ρόστοκ και οι μητροπόλεις του Στσέτσιν στη Πολωνία, του Βερολίνου και του Αμβούργου. Από το 1991, στο Νοϊμπράντενμπουργκ εδρεύει πανεπιστήμιο εφαρμοσμένων επιστημών.
Ζανγκού Μακρόι

Ο Ζανγκού Μακρόι (, γεννημένος 6 Νοεμβρίου 1993, Παραμαρίμπο) είναι τραγουδιστής και στιχουργός από το Σουρινάμ. Γεννήθηκε στο Παραμαρίμπο και ζει στην Ολλανδία από το 2014. Η μουσική του Μακρόι μπορεί καλύτερα να περιγραφεί ως σύγχρονη σόουλ. Το κοινό του βρίσκεται στην Ολλανδία, στο Σουρινάμ και όλο και περισσότερο στο Βέλγιο, τη Γαλλία και τη Γερμανία. Θα εκπροσωπούσε την Ολλανδία στο που θα διεξαγόταν στο Ρότερνταμ με το τραγούδι "Grow", αλλά ο διαγωνισμός ακυρώθηκε λόγω της πανδημίας του COVID-19. Εκπροσώπησε τη χώρα στο με το τραγούδι "Birth of a New Age".
Σίμπο

Το Σίμπο (αγγλικά: Simbo) είναι ένα νησί των Νήσων Σολομώντα και βρίσκεται στη δυτική επαρχία. Ήταν γνωστό στους πρόωρους Ευρωπαίους ως νησί "Έντιστοουν" (Eddystone).
Τεχνητή Λίμνη Πωμού

Η Τεχνητή Λίμνη Πωμού είναι τεχνητή λίμνη στην Επαρχία Πάφου στην Κύπρο. Η λίμνη βρίσκεται στον Πωμό.
Σαούλ

Ο Σαούλ (, ) είναι πρόσωπο της Παλαιάς Διαθήκης και φέρεται ως ο πρώτος βασιλιάς του Ηνωμένου Βασιλείου του Ισραήλ (1040-1011 π.Χ.). Ήταν γιος του Κις, ενός πλούσιου και ισχυρού ανθρώπου από τη φυλή Βενιαμίν. (Α' Παρ. 8,33 - Α' Βασ. 9,1-2) Το όνομά του σημαίνει "επιθυμητός". Καταγόταν από την πατριά των Ματταρί και έμενε στη Γαβαά. (Α' Βασ. 10,21-26) Σύζυγος του Σαούλ ήταν η Αχινοόμ (ή Αχινοάμ). (Α' Βασιλειών 14,50) Ο Σαούλ είχε τέσσερις γιους, τον Ιεβοσθέ (ή Ιεσσιού ή Αβασάλ), τον Ιωνάθαν, τον Μελχισουέ και τον Αμιναδάβ και δύο κόρες, τη Μερόβ (ή Μεράβ) και τη Μιχάλ (ή Μελχόλ). Ο Σαούλ πολέμησε και νίκησε όλους τους εχθρούς του Ισραήλ, τους Μωαβίτες, τους Αμμωνίτες, τους Ιδουμαίους, τους Φιλισταίους, τους Αμαληκίτες, το βασίλειο του Σουβά και τους κατοίκους της Βαιθεώρ. (Α' Βασ. 14,47-48) Η βασιλεία του κράτησε για περίπου 30 χρόνια (1040-1010 π.Χ.), κάποιοι ερευνητές ωστόσο προτείνουν ότι βασίλευεσε για 20 ή 22 χρόνια.
Τεχνητή Λίμνη Αργάκας

Η Τεχνητή Λίμνη Αργάκας είναι τεχνητή λίμνη στην Επαρχία Πάφου στην Κύπρο. Το μεγαλύτερο μέρος της λίμνης βρίσκεται στη Μακούντα, ενώ μικρό μέρος της βρίσκεται εντός των διοικητικών ορίων των κοινοτήτων Κυνούσα και Αργάκα.
Βαλέρια Μπρούνι Τεντέσκι

Η Βαλέρια Μπρούνι Τεντέσκι ("Valeria Bruni Tedeschi" ; 16 Νοεμβρίου 1964) είναι Ιταλίδα-Γαλλίδα ηθοποιός, σεναριογράφος και σκηνοθέτης. Η ταινία της "A Castle in Italy" (2013) ήταν υποψήφια για Χρυσό Φοίνικα στο Φεστιβάλ Κινηματογράφου των Καννών 2013.
Αιχμάλωτος της αγάπης

Αιχμάλωτος της αγάπης (Ισπανικά: "Prisionera de amor") είναι τηλενουβέλα μεξικάνικης παραγωγής του 1994.

Πρωταγωνιστούν Μαριμπέλ Γουάρδια, Σαούλ Λισάσο, Γκαμπριέλα Γκόλντσμιθ και Ραφαέλ Μπαλεντόν.
Όρμος Φρασκιών

Ο Όρμος Φρασκιών ή απλά Φρασκιά είναι ένας μικρός κόλπος στη βόρεια ακτή της Κρήτης. Βρίσκεται 10 χιλιόμετρα βορειοδυτικά του Ηρακλείου, κοντά στα χωριά Ροδιά και Παλαιόκαστρο. Το όνομά του προέρχεται από τη λέξη "φρασκί", που είναι ένας τύπος πήλινης κυψέλης. Οι λόφοι δίπλα στην ακτή είναι άφθονοι σε θυμάρι και ως εκ τούτου κατάλληλοι για τη μελισσοκομία. Το ενετικό φρούριο του Παλαιόκαστρου χτίστηκε τον 16ο αιώνα νότια του όρμου των Φρασκιών για να προστατεύσει τόσο τα Φρασκιά όσο και τον κόλπο του Ηρακλείου από εχθρικά πλοία.

Πριν από την κατασκευή του σύγχρονου λιμανιού του Ηρακλείου τη δεκαετία του 1920 και ιδιαίτερα κατά τη διάρκεια της Ενετοκρατίας, ο όρμος Φρασκιών ήταν σημαντικός για το θαλάσσιο εμπόριο. Αυτό γιατί τα βαθιά του νερά και η φυσική προστασία που παρείχε από τους συνήθως επικρατούντες βόρειους ανέμους συνιστούσαν ένα ασφαλές αγκυροβόλιο.
Επιπλέον, ο όρμος Φρασκιών λειτουργούσε συμπληρωματικά ως προς το λιμάνι του Ηρακλείου, καθώς τα μικρά βάθη του τελευταίου ανάγκαζαν συχνά τα εμπορικά πλοία να αναλάβουν από το Ηράκλειο μόνο ένα μέρος του φορτίου τους και το υπόλοιπο από τα Φρασκιά.
25ος παράλληλος βόρεια

Ο 25ος παράλληλος βόρεια είναι ένας κύκλος γεωγραφικού πλάτους που είναι 25° βόρεια του ισημερινού επιπέδου της Γης . Διασχίζει την Αφρική, την Ασία , τον Ινδικό Ωκεανό, τον Ειρηνικό Ωκεανό, τη Βόρεια Αμερική και τον Ατλαντικό Ωκεανό.
Το βορειότερο τμήμα των συνόρων μεταξύ Μαυριτανίας και Μάλι ορίζεται από τον παράλληλο.

Σε αυτό το γεωγραφικό πλάτος ο ήλιος είναι ορατός για 13 ώρες και 42 λεπτά για το θερινό ηλιοστάσιο και 10 ώρες και 35 λεπτά για το χειμερινό ηλιοστάσιο.
Νότια Κορσική

Η Νότια Κορσική (γαλλικά: "Corse-du-Sud"; κορσικανικά: "Pumonte") είναι γαλλικός νομός στο νότιο τμήμα του νησιού της Κορσικής.

Ο επίσημος κωδικός είναι 2Α και το Ταχυδρομείο χρησιμοποιεί τον αριθμό 20 για όλη την Κορσική. Πρωτεύουσα του νομού είναι η κοινότητα Αιάκειο και υπονομαρχία η κοινότητα Σαρτέν. Ο πληθυσμός ανέρχεται σε 157.249 κατοίκους (2017).

Οι κάτοικοι του νομού ονομάζονται Κορς ντυ Συντ, δηλαδή Κορσικανοί του Νότου.
Α.Σ. Ελπίς Αμπελοκήπων

Ο Α.Σ. Ελπίς Αμπελοκήπων είναι αθλητικός σύλλογος που εδρεύει στους Αμπελοκήπους Θεσσαλονίκης. Επίσημο έτος ίδρυσης του συλλόγου είναι το 1961 και έχει χρώματα το πράσινο και το λευκό. Διαθέτει τμήματα καλαθοσφαίρισης και πετοσφαίρισης, ενώ στο παρελθόν διέθετε και τμήματα ποδοσφαίρου και επιτραπέζιας αντισφαίρισης.
Νάντια Τίλλερ

Η Νάντια Τίλλερ (γερμανικά: Nadja Tiller), (Βιέννη, 16 Μαρτίου 1929) είναι Αυστριακή ηθοποιός. Ήταν μια από τις πιο δημοφιλείς ηθοποιούς του διεθνούς κινηματογράφου των δεκαετίων του 1950 και του 1960 παίρνοντας μέρος μεταξύ άλλων σε Γαλλικές ταινίες όπως το Ριφιφί του Ζιλ Ντασέν και η Νυχτερινή Υπόθεση του Ζιλ Γκρέιντζερ όπου υποδύθηκε την τοξικομανή Λούκι Φριντέλ.
Χαϊθάμ μπιν Ταρίκ αλ Σαΐντ

Ο Χαϊθάμ μπιν Ταρίκ αλ Σαΐντ ( γεννηθείς στις 13 Οκτωβρίου 1954) είναι ο Σουλτάνος του Ομάν, ο οποίος διαδέχθηκε τον αποβιώσαντα ξάδερφό του Καμπούς μπιν Σαΐντ στις 11 Ιανουαρίου 2020. Προηγουμένως ήταν υπουργός Πολιτιστικής Κληρονομιάς και Πολιτισμού στο Σουλτανάτο του Ομάν.
Αλίσα Γουάιτ-Γκλουζ

Η Αλίσα Γουάιτ-Γκλουζ (Alissa White-Gluz) (γεννημένη στις 31 Ιουλίου 1985) είναι Καναδή τραγουδίστρια, γνωστή ως ηγέτις της σουηδικής death metal μπάντας Arch Enemy, πρώην τραγουδίστρια και ιδρυτικό μέλος του καναδικού metalcore συγκροτήματος The Agonist. Το φωνητικό στυλ της περιλαμβάνει τόσο όσο και καθαρά φωνητικά (τραγούδι). Αν και πρωταγωνιστούσε με το μελωδικό death metal και metalcore, εμφανίστηκε ως τραγουδίστρια για power metal, symphonic metal και deathcore συγκροτήματα, κυρίως Kamelot, Delain και Carnifex και έχει εμφανιστεί ζωντανά με Nightwish και με Tarja Turunen.
εναλλ.=Alissa White-Gluz|μικρογραφία|208x208εσ
Nikon D300

μικρογραφία|491x491εσ
Η Nikon D300 είναι μια ημι-επαγγελματική ψηφιακή φωτογραφική μηχανή με μονοοπτικό ανακλαστήρα τύπου DX 12,3 megapixel που ανακοίνωσε η Nikon Corporation στις 23 Αυγούστου 2007 μαζί με τη φωτογραφική μηχανή Nikon D3 FX. Με αυτή την μηχανή αντικατέστησε τη D200 ως ναυαρχίδα DX της Nikon DSLR. Η D300 είχε διακοπεί από τη Nikon στις 11 Σεπτεμβρίου 2009, και αντικαταστάθηκε από την τροποποιημένη Nikon D300S, η οποία κυκλοφόρησε στις 30 Ιουλίου 2009. Η D300S παρέμεινε η κορυφαία φωτογραφική μηχανή Nikon DX μέχρι να κυκλοφορήσει η D7100 στις αρχές του 2013.
Μαρκιωνίες της Νευστρίας

Οι Μαρκιωνίες της Νευστρίας ιδρύθηκαν από τον βασιλιά των Δυτικών Φράγκων Κάρολο τον Φαλακρό (861) την εποχή που έκαναν συνεχείς επιδρομές στην Δυτική Φραγκία οι Βρετόνοι και οι Βίκινγκ. Οι δυο μαρκιωνίες πήραν τα ονόματα "Μαρκιωνία της Βρετάνης" και "Μαρκιωνία της Νορμανδίας", ο στόχος τους ήταν να προστατεύσουν το βασίλειο από τις επιδρομές των Βρετόνων και των Βίκινγκ αντίστοιχα. Κυβερνήθηκαν από έναν ανώτατο κρατικό αξιωματούχο διορισμένο από το στέμμα, πήρε τον τίτλο του "Μαρκησίου". Ο Ροβέρτος Α΄ της Γαλλίας ο οποίος έγινε Μαρκήσιος και στις δύο Μαρκιωνίες πήρε τον τίτλο του "Δημάρχου" (911). Η οικογένεια του ο Οίκος των Καπετιδών κυβέρνησε ολόκληρη την Νευστρία μέχρι την εποχή που ο Ούγος Καπέτος έγινε Βασιλιάς των Φράγκων (987). Με την άνοδο των Καπετιδών στον θρόνο οι σκληρές επιδρομές των Βρετόνων και τον Βίκινγκ είχαν περάσει, οι δύο μαρκιωνίες δεν είχαν λόγο ύπαρξης και καταργήθηκαν.
Τζέιμς Γκίλρεϊ

Ο Τζέιμς Γκίλρεϊ (13 Αυγούστου 1756 - 1 Ιουνίου 1815) ήταν Βρετανός καρικατουρίστας και τυπογράφος, διάσημος για τα χαραγμένα πολιτικά και κοινωνικά σατιρέ του, που δημοσιεύθηκαν κυρίως μεταξύ 1792 και 1810. Πολλά από τα έργα του εκτίθενται στην Εθνική Πινακοθήκη Λονδίνου.

Ο Γκίλρεϊ ονομάστηκε "ο πατέρας του πολιτικού γελοιογραφίας", με τα σατιρικά έργα του Γεώργιου του Γ ', πρωθυπουργών και στρατηγών. Θεωρούμενος ως ένας από τους δύο πιο επιφανείς γελοιογράφους, ο άλλος είναι ο Ουίλιαμ Χόγκαρθ, το πνεύμα και το χιούμορ του Γκίλρεϊ, η γνώση της ζωής, η επινοητικότητα, η έντονη αίσθηση της αινιγματικής και η ομορφιά της εκτέλεσης, του έδωσαν την πρώτη θέση ανάμεσα στους καρικατουρίστες.
Κέιτ Μάλγκριου

Η Κέιτ Μάλγκριου (πλήρες όνομά:"Κάθριν Κιέρναν Μαλγκριου",αγγλίκά:"Kate Malgrew") που είναι γεννημένη στις 29 Απριλίου 1955 είναι Αμερικανίδα ηθοποιός. Είναι γνωστή για τους ρόλους του Captain Kathryn Janeway στο Star Trek: Voyager και Galina «Red» Reznikov για το Orange Is the New Black. Αρχικά έγινε γνωστή από τον ρόλο της Mary Ryan για την ημερήσια σαπουνόπερα Ryan's Hope. Mulgrew έχει κερδίσει ένα Βραβείο Critics' Choice Television , ένα βραβείο Saturn , ένα βραβείο Obie , και τρία Screen Actors Guild, καθώς και έχει επίσης προταθεί για μια Χρυσή Σφαίρα και ένα βραβείο Primetime Emmy. Είναι ενεργό μέλος του Εθνικού Συμβουλευτικού Συμβουλίου της Ένωσης Αλτσχάιμερ και της φωνής του συστήματος MetroHealth του Κλίβελαντ.
Decet Romanum Pontificem

μικρογραφία|280px|"Το Διάταγμα Decet Romanum Pontificem"
Το Decet Romanum Pontificem είναι ένα παπικό διάταγμα αφορισμού που εκδόθηκε στις 3 Ιανουαρίου 1521. Με αυτό ολοκλήρωσε ο Πάπας Λέων Ι΄ τον απειλούμενο στο διάταγμά του "Exsurge Domine" αφορισμό του Μαρτίνου Λούθηρου, αφού ο Λούθηρος δεν προέβη σε καμία πράξη ανάκλησης των Θέσεών του, όπως απαιτούσε το διάταγμα εκείνο. Με το ίδιο διάταγμα, ο Λούθηρος και οι οπαδοί του χαρακτηρίζονται αιρετικοί .
Νήσος Τσουσίμα

thumb|225px|Η Τσουσίμα απέχει λιγότερο από τη Χερσόνησο της Κορέας από όσο από το κυρίως «σώμα» της Ιαπωνίας.
Η Τσουσίμα (対馬) είναι νήσος (και ομάδα νησιών) της Ιαπωνίας, η οποία βρίσκεται σχεδόν στη μέση της αποστάσεως μεταξύ της κυρίως νήσου της Ιαπωνίας (Χονσού) και της Χερσονήσου της Κορέας. Η κυρίως νήσος έχει έκταση 696,26 τετραγωνικά χιλιόμετρα και διαιρέθηκε από τον άνθρωπο σε δύο μέρη το 1671, με τη διάνοιξη της Διώρυγας Οφουνακόσι-σέτο και σε τρία το 1900 με τη διάνοιξη της Διώρυγας Μανζέκι-σέτο (το μεσαίο μέρος είναι όμως πολύ μικρό). Δημιουργήθηκε έτσι η «Βόρεια Νήσος Τσουσίμα» (Καμίνο-σίμα ή Καμιτζίμα) και η «Νότια Νήσος Τσουσίμα» (Σιμόνο-σίμα ή Σιμοτζίμα). Η ομάδα νησιών ή αρχιπέλαγος Τσουσίμα περιλαμβάνει επιπλέον εκατό περίπου νησίδες και βραχονησίδες. Συνήθως η ονομασία «Τσουσίμα» αναφέρεται συλλογικά σε όλα τα νησιά.

Η ομάδα των νησιών απλώνεται σε μια περιοχή περίπου 85 επί 20 χιλιομέτρων και έχει πληθυσμό περίπου 34.000 κατοίκους (2013). Η ομώνυμη πόλη Τσουσίμα βρίσκεται στο κυρίως νησί και υποδιαιρείται σε 6 δήμους.
Έδικτο της Βορμς

μικρογραφία|330px|Ο Λούθηρος στη Δίαιτα (Ράιχσταγκ) της Βορμς (έγχρωμη ξυλογραφία, 1557)
Το Έδικτο της Βορμς ήταν διάταγμα του Κάρολου Κουίντου, το οποίο εκδόθηκε στις 26 Μαΐου 1521 και με το οποίο κηρύχθηκε παράνομος ο Μαρτίνος Λούθηρος και απαγορεύτηκε η ανάγνωση και διανομή των κειμένων του. Ο ίδιος ο Λούθηρος όχι μόνο απαγορευόταν να φιλοξενηθεί από οποιονδήποτε, αλλά επιβαλλόταν σε όποιον μπορούσε να τον συλλάβει, να τον παραδώσει στη Ρώμη.
Μιλτιάδης Βέρρας

Ο Μιλτιάδης Βέρρας είναι Έλληνας πολιτικός και πρώην βουλευτής Αχαΐας με το ΠΑΣΟΚ. Εξελέγη δύο φορές βουλευτές, στις εκλογές της 7ης Μαρτίου 2004 και της 16ης Σεπτεμβρίου 2007. 

Έχει σπουδάσει ιατρική και είναι πρώην πρόεδρος του ιατρικού συλλόγου Πάτρας.
Πανελλήνιο πρωτάθλημα επιτραπέζιας αντισφαίρισης ανδρών-γυναικών 1962

Το Πανελλήνιο πρωτάθλημα επιτραπέζιας αντισφαίρισης ανδρών-γυναικών 1962 ήταν η 6η διοργάνωση του Πανελληνίου Πρωταθλήματος Επιτραπέζιας Αντισφαίρισης, που διεξήχθη από την Ελληνική Φίλαθλη Ομοσπονδία Επιτραπέζιας Αντισφαίρισης (Ε.Φ.Ο.Επ.Α.). Η διοργάνωση πραγματοποιήθηκε στην Αθήνα από την Πέμπτη 31 Μαΐου έως και το Σάββατο 2 Ιουνίου του 1962.

Στο πρωτάθλημα διεξήχθησαν τα αγωνίσματα απλό ανδρών, απλό γυναικών, διπλό ανδρών, διπλό γυναικών και διπλό μικτό και συμμετείχαν 94 αθλητές και αθλήτριες του κέντρου και 21 από τη Θεσσαλονίκη, την Πάτρα, την Καλαμάτα και τις Σέρρες.<ref name=31/5/1962>Εφημερίδα Μακεδονία, 31/5/1962, σ. 4 "efimeris.nlg.gr", Ανακτήθηκε 12 Ιανουαρίου 2020</ref>

Ο Χρήστος Χριστοδουλάτος της Α.Ε. Νέας Ιωνίας και η Λουκία Σκριβάνου του Ολυμπιακού Σ.Φ.Π. αναδείχθηκαν πρωταθλητές Ελλάδος στο απλό.

Το 6ο Διασυλλογικό πρωτάθλημα ανδρών και γυναικών για την περίοδο 1961–62 διεξήχθη στις 3 και 4 Μαΐου.<ref name=26/4/1962>Εφημερίδα Μακεδονία, 26/4/1962, σ. 7 "efimeris.nlg.gr", Ανακτήθηκε 12 Ιανουαρίου 2020</ref>
Πανσλαβικά χρώματα

Η πανσλαβική σημαία που ενέκρινε το [[σλαβικό συνέδριο της Πράγας]] το 1848
Τα Πανσλαβικά χρώματα είναι το κόκκινο, το μπλε και το λευκό. Υιοθετήθηκαν στο σλαβικό συνέδριο της Πράγας το 1848, εμπνευσμένα από τη σημαία της Ρωσίας, η οποία θεσπίστηκε στα τέλη του 17ου αιώνα. Η τρίχρωμη σημαία της Ρωσίας προέρχεται από την ολλανδική. Ιστορικά, πολλά Σλαβικά έθνη και κράτη έχουν χρησιμοποιήσει σημαίες και άλλα σύμβολα τα οποία συνδύαζαν τα τρία αυτά χρώματα. Διάφορες Σλαβικές χώρες χρησιμοποιούν ή έχουν χρησιμοποιήσει τα χρώματα: η Ρωσία, η Γιουγκοσλαβία, η Τσεχοσλοβακία, η Τσεχία, η οποία χρησιμοποιεί την σημαία της Τσεχοσλοβακίας, το Μαυροβούνιο, η Σλοβακία, η Κροατία, η Σερβία και η Σλοβενία. Από την άλλη πλευρά, η Λευκορωσία, η Βουλγαρία, η Βόρεια Μακεδονία, η Πολωνία και η Ουκρανία δεν έχουν χρησιμοποιήσει τα χρώματα αυτά. (Η Σημαία της Πολωνίας αποτελείται από δύο ρίγες κόκκινου και άσπρου, αλλά έχει διαφορετικές ρίζες και υιοθετήθηκε πριν τα πανσλαβικά χρώματα.)

Η Γιουγκοσλαβία, τόσο η βασιλική (Βασίλειο της Γιουγκοσλαβίας, 1918-1943) όσο και η δημοκρατική (ΣΟΔ Γιουγκοσλαβίας, 1943-1992) ήταν μια ένωση διαφόρων Σλαβικών εθνών, και ως εκ τούτου, όχι μόνο χρησιμοποίησαν τα πανσλαβικά χρώματα, αλλά θέσπισαν την πανσλαβική σημαία ως δική τους. Λόγω του κομμουνισμού αργότερα προστέθηκε και ένα κόκκινο αστέρι. Αργότερα, η διάδοχη Ομοσπονδιακή Δημοκρατία της Γιουγκοσλαβίας (1992-2003), αποτελούμενη από τις δημοκρατίες της Σερβίας και του Μαυροβουνίου, χρησιμοποίησαν τη πανσλαβική σημαία, όπως έκανε και η Κρατική Ένωσης Σερβίας και Μαυροβουνίου (2003-2006), μέχρι την τελική διάλυση της Γιουγκοσλαβίας το 2006. Η Σερβία συνεχίζει να χρησιμοποιεί μια σημαία με τα τρία πανσλαβικά χρώματα, μαζί με τη Ρωσία, την Κροατία, την Τσεχία, τη Σλοβακία και τη Σλοβενία.

Η σημαία της Σλοβενίας εισήχθη το 1848, όταν μια ομάδα Σλοβένων διανοουμένων στη Βιέννη δημιούργησαν την σλοβενική τρίχρωμη σημαία (λευκό-μπλε-κόκκινο). Η σημαία της Σλοβακίας έχει ολόιδια χρώματα και σχέδιο με αυτές της Σλοβενίας και της Ρωσίας. Η πρώτη σλοβακική σημαία καθιερώθηκε επίσης το 1848.
Βασίλης Αγοράστης

-->
}}Ο Βασίλης Αγοράστης (1930-2015) του Αθανασίου, ήταν Έλληνας δικηγόρος και πολιτικός, που διετέλεσε βουλευτής Λάρισας από το 1977 ως το 1989 με το ΠΑΣΟΚ και νωρίτερα δήμαρχος Ελασσόνας από το 1975 ως το 1977.
Ντόμινικ Νάγκι

Ο Ντόμινικ Νάγκι ("Dominik Nagy", γενν. 8 Μαΐου 1995) είναι Ούγγρος ποδοσφαιριστής, ο οποίος αγωνίζεται ως πλάγιος μέσος για τον Παναθηναϊκό, με δανεισμό από τη Λέγκια Βαρσοβίας.
Πάτι Ντίας

Η Πάτι Ντίας ("Mara Patricia Díaz Sánchez", 17 Μαρτίου 1974 -) είναι Μεξικανή ηθοποιός και μοντέλο. 

Γεννήθηκε το 1974 στο Σαν Λουίς Ρίο Κολοράδο της πολιτείας Σονόρα. Σε νεαρή ηλικία ξεκίνησε να εργάζεται σαν μοντέλο και το 1995 έκανε το ντεμπούτο της στην τηλενουβέλα "La Dueña".

Υπήρξε παντρεμένη με τον επιχειρηματία Γκιγιέρμο Πένια και μαζί απέκτησαν ένα γιο, τον Γκιγιέρμο Πένια Ντίας.
Έντσο Μπιάτζι

Ο Έντσο Μπιάτζι (ιταλικά: (Enzo Biagi, 9 Αυγούστου 1920 - 6 Νοεμβρίου 2007), ήταν Ιταλός δημοσιογράφος και συγγραφέας.
Αντώνης Κιούκας

Ο Αντώνης Κιούκας (1962) είναι Έλληνας σκηνοθέτης του κινηματογράφου.
Μαλτέζος

Το ελληνικό επώνυμο Μαλτέζος μπορεί να αναφέρεται σε κάποιο από τα παρακάτω πρόσωπα:
* Γιάννης Μαλτέζος (1913-1987), ζωγράφος και γλύπτης
* Κωνσταντίνος Μαλτέζος (1869-1951), φυσικός, καθηγητής πανεπιστημίου και ιδρυτικό μέλος της Ακαδημίας Αθηνών
* Χρήστος Μαλτέζος (1908-1938), κομμουνιστής πολιτικός
Τζελφά

Η Τζελφά () είναι η πρωτεύουσα της ομώνυμης επαρχίας στην Αλγερία στην τοποθεσία της αρχαίας πόλης και πρώην επισκοπής Φαλάμπα, η οποία παραμένει λατινική καθολική τιτουλάρια επισκοπή. 

Έχει πληθυσμό 265.833 κατοίκων σύμφωνα με την απογραφή του 2008, από 158.679 το 1998 σημειώνοντας ετήσια αύξηση 5,4%. Η πόλη βρίσκεται στη συμβολή των οδών N1 και N46.
Σαρτέν

Η Σαρτέν (γαλλικά: Sartène) είναι γαλλική κοινότητα στο νομό Νότιας Κορσικής στη διοικητική περιοχή της Κορσικής. Μέχρι το 1848, το επίσημο όνομα της κοινότητας ήταν στα ιταλικά: Σαρτένα (Sartena). Είναι η υπονομαρχία του νομού και ο πληθυσμός της ανέρχεται σε 3.259 κατοίκους (2017).

Οι κάτοικοι ονομάζονται Σαρτεναί (ζ) και στην κορσικανική γλώσσα Σαρτινέζι.
Ο Επαναστάτης Ποπολάρος

Ο Επαναστάτης Ποπολάρος είναι ταινία παραγωγής Φίνος Φιλμ του 1971 με σενάριο και σκηνοθεσία Γιάννη Δαλιανίδη βασισμένη στο θεατρικό έργο του Γρηγορίου Ξενόπουλου με τίτλο "Ο Ποπολάρος".
Μπαζάρ-Ντιουζιού

Το όρος Μπαζάρ-Ντιουζιού (αζερ. "Bazardüzü dağı", λεζγκ. КичIен сув, ρωσ. Базардюзю) είναι βουνοκορφή της οροσειράς του ανατολικού Μεγάλου Καυκάσου, στα σύνορα μεταξύ Αζερμπαϊτζάν και Νταγκεστάν (Ρωσία). Με υψόμετρο 4.467 μέτρα πάνω από την επιφάνεια της θάλασσας, το Μπαζάρ-Ντουζού είναι το υψηλότερο σημείο του Αζερμπαϊτζάν, αλλά και του Νταγκεστάν. Επιπλέον, το νοτιότερο σημείο του Νταγκεστάν και ολόκληρης της Ρωσίας (Ευρωπαϊκής και Ασιατικής) βρίσκεται σε απόσταση περίπου 7 χιλιομέτρων νοτιοδυτικά από την κορυφή.
Τοκαμάτσι

Το Τοκαμάτσι (十日町市, Tōkamachi-shi) είναι πόλη στον Νομό Νιιγκάτα της Ιαπωνίας. Το 2019 η πόλη είχε πληθυσμό 50.754 κατοίκους και 19.823 νοικοκυριά.. Το όνομά της προέρχεται από το γεγονός ότι ένα παζάρι γινόταν στην πόλη κάθε δέκατη μέρα του μήνα.
Βλάντο Γκορέσκι

Ο Βλάντο Γκορέσκι (γενν. 21 Απριλίου 1958 στην Μπίτολα της νότιας Γιουγκοσλαβίας) είναι ζωγράφος από τη Βόρεια Μακεδονία.

Σπούδασε στην Ακαδημία Καλών Τεχνών στη Λιουμπλιάνα της Σλοβενίας,.
Έχει συμμετάσχει σε πάνω από εκατό εκθέσεις τέχνης σε όλο τον κόσμο,, ,...
Έχει κερδίσει πάνω από είκοσι βραβεία για καλλιτεχνικά επιτεύγματα.
Ρόμπερτ Αμπέλα

Ο Ρόμπερτ Αμπέλα (Robert Abela, γεννήθηκε στις 7 Δεκεμβρίου 1977) είναι Μαλτέζος δικηγόρος και πολιτικός, ο 14ος Πρωθυπουργός της Μάλτας από τις 13 Ιανουαρίου 2020. Μέλος του Κοινοβουλίου από το 2017, αντικατέστησε τον Τζόζεφ Μούσκατ στην ηγεσία του Εργατικού Κόμματος "(Partit Laburista)" έπειτα από την εσωκομματική εκλογή αρχηγού που έλαβε χώρα στις 11 Ιανουαρίου 2020. 

Είναι γιος του πρώην προέδρου Τζορτζ Αμπέλα.
Πίτερ Κράουτς

Ο Πίτερ Κράουτς ("Peter Crouch", 30 Ιανουαρίου 1981) είναι παλαίμαχος Άγγλος διεθνής ποδοσφαιριστής ο οποίος αγωνιζόταν ως επιθετικός. Έχει πραγματοποιήσει 42 εμφανίσεις με την εθνική Αγγλίας από το 2005 μέχρι το 2010, σκοράροντας 22 φορές και έχει συμμετάσχει σε δύο παγκόσμια κύπελλα. Ο Κράουτς είναι ένας από τους 28 παίκτες με πάνω από 100 γκολ στην Πρέμιερ Λιγκ, και κατέχει το ρεκόρ για τα περισσότερα γκολ με κεφαλιά στην ιστορία της Πρέμιερ Λιγκ.

Ο Κράουτς ξεκίνησε την καριέρα του από τις ακαδημίες της Τότεναμ, αλλά δεν εμφανίστηκε με την κύρια ομάδα. Δόθηκε δανεικός στην Ντάλγουιτς Χάμλετ και την Χέσσλεχολμ πριν αποκτηθεί από την Κουίνς Παρκ Ρέιντζερς. Μετά τον υποβιβασμό της QPR τη σαιζόν 2000-01, αποκτήθηκε από την Πόρτσμουθ για 1,5 εκατομμύριο λίρες. Πραγματοποίησε καλές εμφανίσεις, σκοράροντας 19 φορές και αποκτήθηκε το Μάρτιο του 2002 για 5 εκατομμύρια λίρες από την Άστον Βίλα. Όμως εκεί δεν πραγματοποίησε καλές εμφανίσεις και δόθηκε δανεικός στη Νόριτς Σίτι το 2003 και έπειτα αποκτήθηκε από την Σάουθαπτον και τον Ιούλιο του 2005 από τη Λίβερπουλ. Με τη Λίβερπουλ κέρδισε το FA Cup και το FA Community Shield το 2006 και έφτασε μέχρι τον τελικό του Τσάμπιονς Λιγκ το 2007.

Αφότου σκόραρε 42 φορές σε τρεις σαιζόν στο Άνφιλντ, αποκτήθηκε από την Πόρτσμουθ για 11 εκατομμύρια λίρες, όπου σχήματισε επιθετικό δίδυμο με τον Τζερμαίν Ντεφόε. Την επόμενη χρονιά αποκτήθηκαν και οι δύο από την Τότεναμ. Τη σεζόν 2010-11 σκόραρε εφτά γκολ σε δέκα εμφανίσεις στην Ευρώπη, αλλά οι επιδόσεις στην Πρέμιερ Λιγκ δεν ήταν τόσο καλές. Το 2011 αποκτήθηκε από την Στόουκ Σίτι για 10 εκατομμύρια λίρες, ποσό ρεκόρ για τον σύλλογο. Την πρώτη του χρονιά σκόραρε 14 φορές και κέρδισε το βραβείο του παίκτη της χρονιάς για τον σύλλογο. Ο Κράουτς έμεινε συνολικά 7,5 χρόνια στην Στόουκ, σκοράροντας 62 φορές. Τον Ιανουάριο του 2019 αποκτήθηκε από την Μπέρνλι και αποσύρθηκε τον Ιούλιο της ίδιας χρονιάς.
Ζουνίνιο Περναμπουκάνο

Ο Αντόνιο Αουγκούστο Ριμπέιρο Ρέις Ζούνιορ ("Antônio Augusto Ribeiro Reis Júnior", 30 Ιανουαρίου 1975), περισσότερο γνωστός ως Ζουνίνιο Περναμπουκάνο ("Juninho Pernambucano"), είναι Βραζιλιάνος πρώην διεθνής ποδοσφαιριστής, ο οποίος σήμερα είναι αγωνιστικός διευθυντής στην Ολιμπίκ Λυόν. Είναι γνωστός για τα καμπύλα ελεύθερα κτυπήματα και θεωρείται ένας από τους καλύτερους εκτελεστές ελευθέρων χτυπημάτων στον κόσμο, έχοντας σκοράρει 75 φορές με ελεύθερα χτυπήματα, αριθμός ρεκόρ.

Ο Ζουνίνιο ξεκίνησε την καριέρα του το 1993 από το Σπορτ ντο Ρεσίφε. Δύο χρόνια αργότερα αποκτήθηκε από τη Βάσκο ντα Γκάμα με την οποία αγωνίστηκε σε πάνω από 100 παιχνίδια και κέρδισε έξι παιχνίδια. Το 2001 αποκτήθηκε από την Ολιμπίκ Λυόν όπου αγωνίστηκε για οχτώ χρόνια, κατακτώντας εφτά συνεχόμενα πρωταθλήματα και σκοράροντας πάνω από 100 γκολ σε 350 επίσημες εμφανίσεις με το κλαμπ. Μετά την αποχώρησή του από τη Λυόν το 2009, ο Ζουνίνιο αγωνίστηκε στην Αλ-Γκαράφα το Κατάρ, στη Βάσκο ντα Γκάμα και στους Νιου Γιορκ Ρεντ Μπουλς. Αποσύρθηκε το 2013.

Ο Ζουνίνιο πραγματοποίησε το ντεμπούτο του με την εθνική ομάδα το 1999 και αγωνίστηκε 40 φορές με το εθνόσημο σκοράροντας έξι γκολ. Ήταν μέλος της αποστολής της Βραζιλίας στο Κόπα Αμέρικα 2001, στο Κύπελλο Συνομοσπονδιών 2005 και στο Παγκόσμιο Κύπελλο 2006.

Από το 2013 μέχρι το 2018, ο Ζουνίνιο ήταν αθλητικός σχολιαστής στο βραζιλιάνικο δίκτυο Rede Globo.
Μάξι Ροδρίγκες

Ο Μάξι Ροδρίγκες ("Maxi Rodríguez", 2 Ιανουαρίου 1981) είναι Αργεντινός ποδοσφαιριστής ο οποίος αγωνίζεται ως πλάγιος επιθετικός και επιθετικός μέσος για τη Νιούελς Ολντ Μπόις. Είναι γνωστός με το παρατσούκλι "La Fiera" (το θηρίο).

Ο Ροδρίγκες ξεκίνησε την καριέρα του από την Νιούελς Ολντ Μπόις και το 2002 αποκτήθηκε από την ισπανική Εσπανιόλ για τρία χρόνια και το 2005 αποκτήθηκε για πέντε εκατομμύρια ευρώ από την Ατλέτικο Μαδρίτης. Μετά την αποχώρηση του Φερνάντο Τόρες το 2007 ορίστηκε αρχηγός της ομάδας, αλλά δεν συμμετείχε στην κατάκτηση του πρωταθλήματος 2009-10. Στην συνέχεια αποκτήθηκε ως ελεύθερος από την Λίβερπουλ και μετά από δύο χρόνια, όπου σημείωσε 73 συμμετοχές και 17 γκολ, επέστρεψε στην Νιούελς Ολντ Μπόις, ενώ αποκτήθηκε για μία σαιζόν από την Πενιαρόλ.

Ο Ροδρίγκες πραγματοποίησε το ντεμπούτο του με την εθνική ομάδα της Αργεντινής το 2003 και εκπροσώπησε τη χώρα σε τρία μουντιάλ, φτάνοντας μέχρι τον τελικό στο Μουντιάλ 2014. Συνολικά έχει 57 συμμετοχές και 16 γκολ με το εθνόσημο.
Εσεκιέλ Γκαράι

Ο Εσεκιέλ Γκαράι ("Ezequiel Garay", 10 Οκτωβρίου 1986) είναι Αργεντινός ποδοσφαιριστής ο οποίος αγωνίζεται ως κεντρικός αμυντικός για τη Βαλένθια και την εθνική ομάδα της Αργεντινής.

Ο Γκαράι ξεκίνησε την καριέρα του από την Νιούελς Ολντ Μπόις και σε ηλικία 19 ετών αποκτήθηκε από τη Ρασίνγκ Σανταντέρ. Το 2008 αποκτήθηκε από τη Ρεάλ Μαδρίτης αλλά την πρώτη του χρονιά δόθηκε δανεικός πίσω στη Σανταντέρ. Δεν κατάφερε να γίνει βασικός στην ομάδα και το 2011 αποκτήθηκε για 5,5 εκατομμύρια ευρώ από την Μπενφίκα. Με την Μπενφίκα κατέκτησε τέσσερις τίτλους, με πιο αξιοσημείωτο το εγχώριο τρεμπλ το 2013-14. Το 2014 αποκτήθηκε από τη Ζενίτ Αγίας Πετρούπολης και μετά από δύο από τη Βαλένθια.

Ο Γκαράι πραγματοποίησε το ντεμπούτο του με την εθνική ομάδα το 2007 και έκτοτε έχει πραγματοποιήσει 32 συμμετοχές. Έχει εκπροσωπήσει την Αργεντινή στο Μουντιάλ 2014 και σε δύο Κόπα Αμέρικα.
Πεζόδρομος Ρενέ-Ντυμόν

μικρογραφία|320x320εσ|Ο Πεζόδρομος Ρενέ-Ντυμόν
Ο Πεζόδρομος Ρενέ-Ντυμόν (γαλλικά: La coulée verte René-Dumont), με παλαιότερη ονομασία Προμενάντ Πλαντέ, είναι ένα υπερυψωμένο γραμμικό πάρκο μήκους 4,7 χιλιομέτρων στο 12ο διαμέρισμα του Παρισιού, στη Γαλλία.

Εγκαινιάστηκε το 1993.
Ρισαμπανάθα

Ο Ρισαμπανάθα (επίσης γνωστός με τα ονόματα Ρσαμπαντέβα, Ρισαμπαντέβα ή Ρσάμπα) είναι ο πρώτος Τιρθάνκαρα (κατασκευαστής περασμάτων) του τζαϊνισμού. Ήταν ο πρώτος από τους εικοσιτέσσερις δασκάλους του σημερινού ημικύκλου της κοσμολογίας του τζαϊνισμού. Στον τζαϊνισμό είναι επίσης γνωστός ως «διαμορφωτής περασμάτων». Σύμφωνα με τους τζαϊνιστικούς μύθους, ο Ρισαμπανάθα έζησε εκατομμύρια χρόνια πριν. Είναι επίσης γνωστός ως Αντινάθα (που σημαίνει "Πρώτος Κύριος", από τις λέξεις άντι (πρώτος) και κύριος (νάθα)). Ακόμη είναι γνωστός και με τα ονόματα Αντισβάρα (πρώτος ισβάρα), Γιουγκαντιντέβα (ντέβα της γιούγκα), Πραθαμαράτζα (πρώτος βασιλιάς), και Ναμπέγια (γιος του Ναμπί). Μαζί με τον Μαχαβιράσβαμι, τον Παρσβανάθα και τον Νεμινάθα, ο Ρισαμπανάθα είναι ένας από τους τέσσερις περισσότερο λατρευόμενους τιρθάνκαρα στον τζαϊνισμό. 

Σύμφωνα με τους παραδοσιακούς μύθους του τζαϊνισμού, γεννήθηκε στην Αγιόντια (επίσης γνωστή ως Βινίτα) της Βόρειας Ινδίας. Είναι γιος του βασιλιά Ναμπί και της βασίλισσας Μαρουντέβι. Οι δύο σύζυγοι του ήταν η Σουνάντα και τη Σουμανγκάλα. Στον τζαϊνισμό, η Σουμανγκάλα περιγράφεται ως η μητέρα των ενενήντα εννέα γιων του (συμπεριλαμβανομένου του Μπάρατα) και της κόρης του, της Μπράχμι. Στον τζαϊνισμό η Σουνάντα είναι η μητέρα του Μπαχουμπάλι και του Σουντάρι. Ο ξαφνικός θάνατος της Νιλαντζάνα (χορεύτριας της ίντρα), υπενθύμισε στον Ρισαμπανάθα τη μεταβατική φύση του κόσμου και ανέπτυξε την επιθυμία για παραίτηση. 

Μετά την παραίτηση του, οι θρύλοι του τζαϊνισμού δηλώνουν ότι ο Ρισαμπανάθα περιπλανήθηκε χωρίς φαγητό για ένα έτος. Η ημέρα που πήρε το πρώτο του αχάρα (φαγητό) γιορτάζεται από τους τζαϊνιστές ως Ακσάγια Τρίτιγια. Πέτυχε τη Μόκσα του στο όρος Ασθαπάντα (Καϊλάς). Το κείμενο Άντι Πουράνα του Τζινασένα περιγράφει τα γεγονότα της ζωής του. Η εικονογραφία του περιλαμβάνει κολοσσιαία αγάλματα, όπως το άγαλμα του Αχίμσα, το άγαλμα του Ρισαμπανάθα στην Μπαβάνγκατζα και εκείνα που ανεγέρθηκαν στον λόφο Γκοπατσάλ. Τα εικονίδια του περιλαμβάνουν τον ομώνυμο ταύρο ως το έμβλημα του, το δέντρο Νιαγκρόντα, τον Γκομούχα (με πρόσωπο ταύρου) Γιάκσα και τον τσακρεσβάρι Γιάκσι.
Ισλάμ Σλιμανί

Ο Ισλάμ Σλιμανί ("Islam Slimani", إسلام سليماني‎; 18 Ιουνίου 1988) είναι Αλγερινός ποδοσφαιριστής ο οποίος αγωνίζεται ως επιθετικός για τη Μονακό, δανεικός από τη Λέστερ Σίτι, και για την εθνική ομάδα της Αλγερίας.

Ο Σλιμανί ξεκίνησε την καριέρα του από τις αλγερινές Τσεραγκά και Μπελουιζντάντ πριν αποκτηθεί από τη Σπόρτινγκ Λισαβόνας το 2013 για άγνωστο ποσό. Αγωνίστηκε και σκόραρε τακτικά στις τρεις του σαιζόν στην Πορτογαλική ομάδα και τη βοήθησε να κατακτήσει το Κύπελλο Πορτογαλίας το 2015. Το 2016 αποκτήθηκε από τη Λέστερ για 28 εκατομμύρια λίρες, το οποίο αποτελούσε ρεκόρ συλλόγου.

Ο Σλιμανί πραγματοποίησε το ντεμπούτο του με την εθνική ομάδα το 2012 και αγωνίστηκε στα Κύπελλα Εθνών Αφρικής το 2013, 2015 και 2017 και ήταν μέλος της ομάδας που κατέκτησε το τουρνουά το 2019. Ήταν επίσης μέλος της εθνικής ομάδας η οποία αγωνίστηκε στο Μουντιάλ 2014, όπου ο ίδιος σκόραρε δύο γκολ. Μέχρι τον Οκτώβριο του 2019 είχε πραγματοποιήσει 68 συμμετοχές με το εθνόσημο και σκοράρε 29 τέρματος, γεγονός που τον κατατάσει ως δεύτερο μεγαλύτερο σκόρερ όλων των εποχών με την εθνική Αλγερίας.
Σάντορ Κότσις

Ο Σάντορ Κότσις (ουγγρικά: "Sándor Kocsis", 21 Σεπτεμβρίου 1929 – 22 Ιουλίου 1979) ήταν Ούγγρος διεθνής ποδοσφαιριστής ο οποίος αγωνιζόταν ως επιθετικός. Σε επίπεδο συλλόγων αγωνίστηκε για τις ουγγρικές Φερεντσβάρος και Χόνβεντ Βουδαπέστης και μετά το 1956 έφυγε από τη χώρα του και αγωνίστηκε αρχικά στην Ελβετία και από το 1958 στη Μπαρτσελόνα. Θεωρούμενος ως ένας από τους κορυφαίους επιθετικούς όλων των εποχών, ψηφίστηκε 39ος καλύτερος ποδοσφαιριστής του 20ού αιώνα στις εκλογές της IFFHS και δεύτερος Ούγγρος.
Ρομπέρτο Αγιάλα

Ο Ρομπέρτο Αγιάλα ("Roberto Ayala", 14 Απριλίου 1973), με το παρατσούκλι "El Ratón" (το ποντίκι) είναι Αργεντινός πρώην διεθνής ποδοσφαιριστής ο οποίος αγωνιζόταν ως κεντρικός αμυντικός. Θεωρείται ως ένας από τους καλύτερους κεντρικούς αμυντικούς της γενιάς του και χαρακτηριζόταν από την ηγετικότητά του και την ικανότητά του στον άερα.

Ο Αγιάλα αγωνίστηκε με τις Ρίβερ Πλέιτ, Νάπολι, Μίλαν, Βαλένθια, Ρεάλ Σαραγόσα και Ρασίγκ Κλουμπ. Έχει κατακτήσει ένα πρωτάθλημα Ιταλίας με τη Μίλαν το 1998-99 και δύο πρωταθλήματα Ισπανίας με τη Βαλένθια το 2001-02 και 2003-04. Με την εθνική Αργεντινής έχει πραγματοποιήσει 115 διεθνείς εμφανίσεις, πίσω μόνο από τον Χαβιέρ Μασεράνο, Χαβιέρ Ζανέτι και Λιονέλ Μέσι και ήταν αρχηγός της εθνικής Αργεντινής για 63 αγώνες. Έχει εκπροσωπήσει τη χώρα σε τρία παγκόσμια κύπελλα και ήταν μέλος της καλύτερης ομάδας του Μουντιάλ 2006.
Ντεζιρέ της Σουηδίας

Η Ντεζιρέ της Σουηδίας ("Désirée av Sverige", 2 Ιουνίου 1938 -) είναι κόρη του Πρίγκιπα Γουσταύου Αδόλφου, Δούκα του Βεστερμπότεν.
Ελισάβετ της Σικελίας

Με το όνομα Ελισάβετ της Σικελίας αναφέρονται τα παρακάτω πρόσωπα:

* Ελισάβετ της Σικελίας, Βασίλισσα της Ουγγαρίας (1261 - 1303)
* Ελισάβετ της Σικελίας, δούκισσα της Βαυαρίας (1310 - 1349)